Prijedlog zakona upućen je u hitni postupak i njime bi se regulirao način uzgoja, prometa i prerade konoplje. To bi se ostvarilo donošenjem Zakona o konoplji i osnivanjem Agencije za konoplju kao regulatornog tijela.

Zabrana uzgoja i prometa konopljom i proizvodima od konoplje u praksi se pokazala potpuno neuspješna. S jedne strane onemogućeno je korištenje punih potencijala biljke u industriji, a s druge strane evidentan je porast uporabe indijske konoplje u osobne svrhe kao i porast ilegalnog tržišta

"Zabrana uzgoja i prometa konopljom i proizvodima od konoplje u praksi se pokazala potpuno neuspješna. S jedne strane onemogućeno je korištenje punih potencijala biljke u industriji, a s druge strane evidentan je porast uporabe indijske konoplje u osobne svrhe kao i porast ilegalnog tržišta što ukazuje da se represivnim mjerama ilegalno tržište indijske konoplje ne smanjuje. Najviše od svega zabrinjava činjenica da se sve veći broj ljudi oboljelih od teških bolesti sami liječe indijskom konopljom. Te osobe prepuštene su na nemilost ilegalnog tržišta, gdje nemaju nikakav uvid u kvalitetu onoga što kupuju, dok su u isto vrijeme u sukobu sa zakonom.

Sukladno važećem Pravilniku o uvjetima za uzgoj konoplje, konoplju je u Hrvatskoj dozvoljeno uzgajati samo u svrhu proizvodnje hrane za ljude i životinje. Takvim pravilnikom onemogućeno je korištenje svih potencijala konoplje, a istovremeno interes proizvođača za konoplju raste iz godine u godinu. Izniman gospodarski potencijal ove kulture (oko 25.000 različitih proizvoda konoplje) nije prepoznat u javnosti prvenstveno zbog raširenih predrasuda o opasnostima konoplje.

Promjene Zakona omogućit će kontrolu nad tržištem i porezne prihode s jedne strane, dok će s druge strane građanima pružiti veću socijalnu i pravnu sigurnost", ističe se u priopćenju OraH-a.